**АНОТАЦИЯ НА КУРСА**

В рамките на изпълнението на проект МОДЕРН@ Пловдивски университет „Паисий Хилендарски“ планира провеждането на обучение по:

**Облачни технологии в процеса на обучение във ВУЗ**

с продължителност от **160 академична часа**, предназначено за преподаватели от Пловдивски университет. След успешно завършване на обучението, обучаемите получат сертификат за владеене на облачните технологии.

Обучението следва да се проведе по програма, насочена към създаване на практически умения и компетентности за използване на облачните технологии в областта на образователната сфера.

Програмата трябва да се базира на съвременен подход при изучаването на облачните технологии, като комбинира основни знания с подходящи практически упражнения (множество конфигурации от интернет базирани компютърни системи и др). На курсистите трябва да бъдат предоставени и допълнителни материали и задачи за самостоятелна работа, с цел практикуване и затвърждаване на придобитите умения в контекста на обучението. Очаква се обучаемите да получат и допълнителни компетентности, развиващи техните умения в посока професионалните им ангажименти в областта на облачните технологии.

Обучението завършва с презентация и/или подготовка в писмена форма на научен текст в областта на облачните технологии, като мерки за сигурност при съхраняване и трансфериране на данни, защитни стени, синхронизиране на информацията, специализирани криптиращи алгоритми и др.

След завършване на обучението, обучаемите трябва:

* да разбират и да могат да използват облачни услуги и ресурси по-възможно най-ефективния начин, както на човешкия потенциал, така и на машините с фокус върху образователните цели;
* да умеят да осигурят сигурността на информацията в облака;
* да са способни да създават облачни услуги.